《醉后放言 其二》
清代·马朴臣

静里咀含味更余，我怀颇与世情疏。伤生事众偏诬酒，致困途多莫怨书。

愁垒有杯犹可却，饥肠无字欲何如。虽然此语何人信，只合诙谐海大鱼。

作者简介：（1683—1738）安徽桐城人，字相如，号春迟。家贫力学，受贵家聘，教其子弟，转徙数省。雍正十年始中举人，官中书舍人。乾隆元年举鸿博，与试未用。工诗，有《春迟诗稿》。